PMIndiaData/PMIndiaSum huggingface dataset:
15వ ఆర్థిక సంఘం ప‌రిధి, ప‌రిమితి స‌హా రెండు నివేదిక‌ ల స‌మ‌ర్ప‌ణ గ‌డువు పొడిగింపు న‌కు ఆమోదం తెలిపిన కేంద్ర మంత్రిమండ‌లి

పదిహేనో ఆర్థిక సంఘం పరిధి, పరిమితి సహా రెండు నివేదిక ల సమర్పణ గడువు పొడిగింపు నకు ప్రధాన మంత్రి శ్రీ నరేంద్ర మోదీ అధ్యక్షత న నేడు సమావేశమైన కేంద్ర మంత్రివర్గం ఆమోదం తెలిపింది. ఈ మేరకు తొలి ఆర్థిక సంవత్సరం- అంటే 2020-21కి సంబంధించిన తొలి నివేదిక తో పాటు 2021-22 నుండి 2025-26 మధ్య ఆర్థిక సంవత్సరాల తుది నివేదిక సమర్పణ కు వెసులుబాటు ను కల్పిస్తూ 2020వ సంవత్సరం అక్టోబరు 30వ తేదీ దాకా పదవీకాలాన్ని కూడాను పొడిగించింది. ఈ పొడిగింపు తో 2020-2026 మధ్య కాలానికి సంబంధించి తన సిఫారసు ల ఖరారు దిశ గా సంస్కరణలు, సరికొత్త వాస్తవాల దృష్టి తో ఆర్థిక అంచనా ల రూపకల్పన కోసం వివిధ అంశాల‌ ను పరిశీలించే అవ‌కాశం 15వ ఆర్థిక సంఘాని కి ల‌భిస్తుంది. ఎన్నిక‌ల నిర్వ‌హ‌ణ నియ‌మావ‌ళి ఫ‌లితంగా ఆంక్ష‌లు అమ‌లవుతున్న కార‌ణంగా వివిధ రాష్ట్రాల్లో త‌న ప‌రిశీల‌న‌ను ఆర్థిక సంఘం ఇటీవ‌లే పూర్తి చేయ‌గ‌లిగింది. ఈ ఆల‌స్యం వ‌ల్ల ఆయా రాష్ట్రాల అవ‌స‌రాల‌ తాలూకు అంచ‌నా ల రూప‌క‌ల్ప‌న‌ పైన ప్ర‌భావం ప‌డింది. ఈ నేపథ్యం లో ఆర్థిక సంఘాని కి నిర్దేశించిన పరిశీలనాంశాలు విస్తృత పరిధి ని కలిగివున్నాయి. అందువల్ల కేంద్ర, రాష్ట్ర ప్రభుత్వాల అవసరాల ను, ఆవశ్యకతల ను సమన్వయం చేస్తూ సంబంధిత అంశాల పై సమగ్ర పరిశీలన కు అదనపు సమయం అవసరమవుతుంది. ఆ మేరకు ఆర్థిక సంఘం సిఫారసు లు వర్తించే వ్యవధి పొడిగింపు వల్ల అటు కేంద్రం, ఇటు రాష్ట్ర ప్రభుత్వాల మధ్యంతర వనరుల ప్రణాళిక కు వీలు కలుగుతుంది. ఆర్థిక సంఘం యొక్క పరిధి ని 2021 ఏప్రిల్ 1 తర్వాత అయిదు సంవత్సరాలు పాటు పొడిగించడం వల్ల కేంద్ర, రాష్ట్ర ప్రభుత్వాలు మధ్యకాలిక, దీర్ఘకాలిక ఆర్థిక దృక్పథం తో పథకాల ను రూపొందించుకొనేందుకు వెసులుబాటు లభిస్తుంది. అలాగే పథకాల ను మధ్యలో సమీక్షించుకొని, సరిదిద్దుకొనేందుకు సమయం సైతం లభిస్తుంది. కాగా, ప్రస్తుత ఆర్థిక సంవత్సరం చేపట్టిన సంస్కరణ ల ప్రభావానికి చెందిన గణాంకాలు 2020-21 తొలి త్రైమాసికం చివర లో వెల్లడి అయ్యేందుకు అవకాశం ఉందని అంచనా వేస్తున్నారు.
వాజ్ పేయీ కి  జ‌న్మ‌దిన శుభాకాంక్ష‌లు తెలిపిన భార‌త ప్ర‌ధాని శ్రీ న‌రేంద్ర మోదీ

భార‌త ప్ర‌ధాన మంత్రి శ్రీ న‌రేంద్ర మోదీ, మాజీ ప్ర‌ధాన మంత్రి, భార‌త ర‌త్న అయిన వాజ్ పేయీకి జ‌న్మ దిన శుభాకాంక్ష‌లు తెలిపారు భార‌త దేశం క్లిష్ట ప‌రిస్థితుల‌లో ఉన్న‌పుడు వాజ్ పేయీ చేసిన సేవ‌లు మ‌రువ‌రానివ‌ని ప్ర‌ధాని గుర్తు చేశారు. బీజేపీ నేత‌గా, ఉత్త‌మ పార్ల‌మెంటేరియ‌న్ గా, కేంద్ర మంత్రిగా, ప్ర‌ధానిగా ఆయ‌న ఉత్త‌మ సేవ‌ల‌ను అందించి ఆప‌ద‌వుల‌కే వ‌న్నె తెచ్చార‌ని,. అదే ఆయ‌న విశిష్ట ల‌క్ష‌ణ‌మ‌ని న‌రేంద్ర మోడీ ప్ర‌స్తుతించారు… వాజ్ పేయీ జ‌న్మ దినం సంద‌ర్భంగా ప్ర‌ధాన మోదీ త‌న ట్విట్టర్ లో వాజ్‌పేయీ రాసిన ఓ ప‌ద్యాన్ని ప్ర‌స్తావించారు. వాజ్‌పేయీ అధ్వ‌రంలో 1946 వ సంవ‌త్స‌రంత‌లో ని వార ప‌త్రిక అభ్యుద‌య లో ఆయ‌న స్వ‌యంగా రాసిన ప‌ద్యాన్ని ప్ర‌చురించారు. ఈ పద్యాన్ని ప్ర‌ధాని త‌న ట్విట్ట‌ర్‌లో పేర్కొన్నారు.
హనుక్కాపర్వదినం సందర్భం లో ఇజ్ రాయల్ ప్రజల కు మరియు శ్రీ బెంజామిన్ నెతన్యాహూ కుఅభినందనలను తెలిపిన ప్రధాన మంత్రి

హనుక్కా పండుగ సందర్భం లో ఇజ్ రాయల్ ప్రజల కు, శ్రీ బెంజామిన్ నెతన్యాహూ కు మరియు ప్రపంచం అంతటా వెలుగుల ను రువ్వేటటువంటి ఈ పర్వదినాన్ని జరుపుకొంటున్న వారందరి కి ప్రధాన మంత్రి శ్రీ నరేంద్ర మోదీ అభినందనలను వ్యక్తం చేశారు. ప్రధాన మంత్రి ఒక ట్వీట్ లో – ‘‘ నా మిత్రుడు శ్రీ బెంజామిన్ నెతన్యాహూ కు, ఇజ్ రాయల్ లో నా స్నేహితుల కు, మరియు ప్రపంచ వ్యాప్తం గా ఈ వెలుగుల పండుగ ను జరుపుకొంటున్న వారందరి కి ఇవే హనుక్కా శుభాకాంక్షలు. ఛగ్ సమీచ్.’’ అని పేర్కొన్నారు.
అర్జెంటీనా లోని బ్యూన‌స్ ఐరిస్ లో 2017 డిసెంబ‌ర్ 10-13 మ‌ధ్య కాలంలో జ‌రిగిన డ‌బ్ల్యుటిఒ మంత్రిత్వ శాఖకు సంబంధించిన 11వ స‌మావేశంలో భార‌త‌దేశం అవ‌లంభించిన వైఖ‌రికి ఆమోదం తెలిపిన మంత్రివ‌ర్గం

అర్జెంటీనా లోని బ్యూన‌స్ ఐరిస్ లో 2017 డిసెంబ‌ర్ 10-13 మ‌ధ్య కాలంలో జ‌రిగిన డ‌బ్ల్యుటిఒ మంత్రిత్వ శాఖకు సంబంధించిన 11వ స‌మావేశంలో భార‌త‌దేశం అవ‌లంభించిన వైఖ‌రి పై వాణిజ్య విభాగం స‌మ‌ర్పించిన ఒక నివేదిక‌ కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశమైన కేంద్ర మంత్రివ‌ర్గం ఎక్స్-పోస్ట్ ఫ్యాక్టో ఆమోదం తెలిపింది. ఈ స‌మావేశంలో అవ‌లంభించిన వైఖ‌రితో పాటు వినియోగించుకొన్నటువంటి రాజకీయాధికారం.. మంత్రిత్వ శాఖ‌కు సంబంధించిన స‌మావేశం సంద‌ర్భంగా భార‌త‌దేశం యొక్క ప్ర‌యోజ‌నాలను, ప్రాథ‌మ్యాలను, వ్య‌వ‌హారాల‌ను ప‌రిర‌క్షించ‌డానికి ఉద్దేశించిన‌టువంటివిగా ఉన్నాయి.
సంప్ర‌దాయ వైద్యం, హోమియోపతి రంగాల‌ లో ప‌ర‌స్ప‌ర స‌హ‌కారాని కి సంబంధించి భారతదేశం మరియు గినీ ల మ‌ధ్య ఎమ్ఒయు కు ఆమోదం తెలిపిన మంత్రిమండలి

సాంప్ర‌దాయక వైద్య విధానాలు మరియు హోమియోప‌తి ల రంగం లో స‌హ‌కారాని కై భార‌తదేశ గణతంత్ర ప్ర‌భుత్వాని కి మరియు గినీ గణతంత్ర ప్రభుత్వానికి మ‌ధ్య కుదిరినటువంటి అవ‌గాహ‌నపూర్వక ఒప్పంద పత్రాని కి (ఎమ్ఒయు కు) ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌ న స‌మావేశ‌మైన కేంద్ర మంత్రివర్గం ఎక్స్- పోస్ట్ ఫ్యాక్టో ఆమోదాన్ని తెలిపింది. రాష్ట్ర‌ప‌తి శ్రీ రాం నాథ్ కోవింద్ గినీ లో 3 రోజుల పాటు జ‌రిపిన ప‌ర్య‌ట‌న కాలం లో 2019వ సంవత్సరం ఆగ‌స్టు 2వ తేదీ న ఎమ్ఒయు పై సంత‌కాలు అయ్యాయి. ప్ర‌ధాన ప్ర‌భావం: ఈ ఒప్పందం సాంప్ర‌దాయక వైద్యం లో ఉభ‌య‌ దేశాల మ‌ధ్య ద్వైపాక్షిక స‌హ‌కారాన్ని మ‌రింత ముందుకు తీసుకు పోతుంది. ఉభ‌య దేశాల సాంస్కృతిక వార‌స‌త్వాన్ని గ‌మ‌నం లోకి తీసుకున్న‌ప్పుడు ఈ ఒప్పందం రెండు దేశాల‌కు అమిత ప్ర‌ధాన‌మైంది గా ఉంటుంది. అమ‌లు వ్యూహం మరియు ల‌క్ష్యాలు: సంత‌కాలు జరిగిన ఎమ్ఒయు ప్రతి ని అందుకొన్న‌ త‌రువాత రెండు వైపులా కార్య‌క‌లాపాలు మొదలవుతాయి. ఎమ్ఒయు లోని విధి విధానాల ఆధారం గా కార్య‌క‌లాపాల‌ ను చేప‌ట్ట‌డం జ‌రుగుతుంది. ఇది అవ‌గాహనపూర్వక ఒప్పందం అమ‌లు లో ఉన్నంత‌ కాలం కొనసాగే ప్ర‌క్రియ‌ గా ఉంటుంది. ఇందుకు అయ్యేటటువంటి వ్యయం: ఈ కార్య‌క్ర‌మాని కి సంబంధించి అద‌న‌పు ఆర్థిక అంతస్సూచన లు ఏవీ లేవు. ప‌రిశోధ‌న‌, శిక్ష‌ణ‌, స‌ద‌స్సు లు, స‌మావేశాలు, నిపుణుల‌ ను డెప్యుటేశన్‌ పై పంప‌డం వంట వాటికి అవ‌స‌ర‌మైన ఆర్థిక వ‌న‌రుల ను ప్ర‌స్తుతం కేటాయించిన బ‌డ్జెటు, ఆయుష్ మంత్రిత్వ‌ శాఖ ప్ర‌స్తుత ప్ర‌ణాళిక ప‌థ‌కాల‌ నుండి భరిస్తారు. పూర్వరంగం భార‌త ప్ర‌భుత్వ ఆయుష్ మంత్రిత్వ‌ శాఖ ఆయుష్ ప్రణాళిక (ఆయుర్వేద‌ం, యోగ‌, ప్రాకృతిక చికిత్స , యునానీ, సిద్ధ‌, సోవా- రిగ్పా, హోమియోప‌తి లు సహా) లను ప్రపంచం అంతటా ప్రోత్సహించడం తో పాటు ప్రచారం చేసేందుకు అధికారాన్ని క‌లిగివుంది. దీనిలో భాగంగా ఆయుష్ శాఖ సంప్ర‌దాయ వైద్యం లో ప‌ర‌స్ప‌ర స‌హ‌కారాని కి ఆయా దేశాల‌ తో అవ‌గాహ‌నపూర్వక ఒప్పంద పత్రాల పై సంత‌కాలు చేసింది. వివిధ దేశాల‌ లో గుర్తింపు పొందిన విశ్వ‌విద్యాల‌యాల‌ లో ఆయుష్ అక‌డ‌మిక్ చైర్‌ల‌ను కూడా ఏర్పాటు చేసింది. గినీ లో ఆయుష్ వైద్య వ్య‌వ‌స్థ‌ కు సంబంధించి ప్రోత్సాహం, ప్ర‌చారం క‌ల్పించాల్సిన అవ‌స‌రాన్ని దృష్టి లో పెట్టుకొని సంప్ర‌దాయ వైద్యం , హోమియోప‌తి లలో ప‌ర‌స్ప‌ర స‌హ‌కారానికై మ‌న ప్ర‌మాణీకృత ముసాయిదా అవ‌గాహ‌నపూర్వక ఒప్పంద పత్రాన్ని విదేశీ వ్య‌వ‌హారాల మంత్రిత్వ‌ శాఖ‌ లోని ప‌శ్చిమ ఆఫ్రికా విభాగం ద్వారా గినీ ప్ర‌భుత్వాని కి అంద‌జేయ‌డం జ‌రిగింది.
జమ్ము కశ్మీర్ యొక్క శోభ మరియు ఆతిథ్యం ల పట్ల పౌరులలోఒకరి ప్రతిస్పందన ను శేర్ చేసిన ప్రధాన మంత్రి

బైసరన్, అరు, కోకర్ నాగ్, అఛ్ బల్, గుల్ మర్గ్, శ్రీనగర్ మరియు డల్ సరస్సు ల యొక్క సుందరత ను ప్రముఖం గా ప్రకటిస్తూ జమ్ము కశ్మీర్ యొక్క శోభ మరియు ఆతిథ్యం ల పట్ల పౌరుల లో ఒకరు వ్యక్తం చేసిన ప్రతిస్పందన ను ప్ర‌ధాన మంత్రి శ్రీ న‌రేంద్ర మోదీ శేర్ చేశారు. శ్రీ రంజిత్ కుమార్ అనే పేరు ను కలిగిన ఒక పౌరుని ట్వీట్ ను ప్రధాన మంత్రి ఉదాహరిస్తూ, 2019వ సంవత్సరం లో శ్రీనగర్ ను తాను సందర్శించినప్పటి ఒక ఛాయాచిత్రాన్ని ట్వీట్ చేశారు. పౌరుని ట్వీట్ కు ప్రధాన మంత్రి తాను ప్రత్యుత్తరాన్ని ఇస్తూ, ‘‘ఎంతో గొప్ప గా ఉన్నది. శ్రీనగర్ ను 2019వ సంవత్సరం లో నేను సైతం సందర్శించినప్పటి ఒక ఛాయాచిత్రాన్ని శేర్ చేయకుండా ఉండబట్టలేకపోతున్నాను.’’ అని పేర్కొన్నారు.
ప్రవాస భారతీయ దినోత్సవం నేపథ్యంలో ప్రవాసులకు ప్ర‌ధానమంత్రి శుభాకాంక్షలు

ప్రవాస భార‌తీయ దినోత్సవం సంద‌ర్భంగా ప్ర‌ధానమంత్రి శ్రీ న‌రేంద్ర మోదీ ప్ర‌తి ఒక్క‌రికీ.. ముఖ్యంగా.. ప్రవాస భారతీయులకు శుభాకాంక్షలు తెలిపారు. ఈ మేరకు ఒక ట్వీట్‌ద్వారా ఇచ్చిన సందేశంలో- “ప్రవాస భారతీయ దినోత్సవం నేపథ్యంలో ప్రతి ఒక్కరికీ… ప్రత్యేకించి ప్రవాస భారతీయులకు నా శుభాకాంక్షలు. మన ప్రవాసులు ప్రపంచవ్యాప్తంగా తమదైన ప్రత్యేకతను చాటుకుంటూ విభిన్న రంగాల్లో రాణిస్తున్నారు. అదే సమయంలో వారు తమ మూలాలతో మమేకమై ఉండటం విశేషం. మనమంతా గర్వపడేలా వారెన్నో విజయాలు సాధిస్తుండటం హర్షణీయం” అని ప్రధాని పేర్కొన్నారు.
మత్తుమందుల దుర్వినియోగం, అక్రమ రాక పోకల కు వ్యతిరేకంగా అంతర్జాతీయ దినం నాడు ప్రధాన మంత్రి ఇచ్చిన సందేశం

ఈ రోజు న, మత్తుమందుల దుర్వినియోగం, అక్రమ రాక పోకల కు వ్యతిరేకం గా అంతర్జాతీయ దినాన్ని మానవాళి పాటిస్తున్న సందర్భం లో, మన సమాజం నుంచి మత్తు మందుల కంటకభూతాన్ని నిర్మూలించడానికి క్షేత్ర స్థాయి లో పనిచేస్తున్న వారందరికీ ఇవే నా ప్రశంస లు. ప్రాణాల ను కాపాడేందుకు చేసే ప్రతి ఒక్క ప్రయాస మహత్వపూర్ణమైందే. ఏది ఏమైనా, మాదకద్రవ్యాలు వాటి తో చీకటి ని, వినాశాన్ని, సర్వనాశనాన్నే వెంటబెట్టుకు తీసుకువస్తాయి మరి. రండి, #ShareFactsOnDrugs కు మన వచనబద్ధత ను పునరుద్ఘాటిస్తూ, మత్తుమందుల కు తావు ఉండనటువంటి భారతదేశాన్ని ఆవిష్కరించాలనే మన దార్శనికత ను సాకారం చేసుకొందాం. వ్యసనం అనేది మంచిదీ కాదు, గర్వించే విషయమూ కాదు అనే సంగతి ని గుర్తు పెట్టుకోండి. మత్తుమందు కంటకభూతం పైన పైచేయి ని సాధించడాన్ని గురించి అనేక అంశాల ప్రస్తావన ఉన్నటువంటి ఓ పాత #MannKiBaat (‘మనసు లో మాట’) కార్యక్రమ భాగాన్ని మీతో పంచుకొంటున్నాను.
సాహిబ్ జాదా జోరావర్ సింహ్ మరియు సాహిబ్ జాదా ఫతేహ్ సింహ్ ల ప్రాణ సమర్పణాని కి గుర్తు గా డిసెంబర్ 26 వ తేదీ ని ‘వీర్ బాల్ దివస్’ గా ప్రకటించిన ప్రధాన మంత్రి

ఈ రోజు న శ్రీ గురు గోబింద్ సింహ్ జీ యొక్క ప్రకాశ్ పర్వ్ తాలూకు శుభప్రదమైన సందర్భం కావడం తో, సాహిబ్ జాదా జోరావర్ సింహ్, సాహిబ్ జాదా ఫతేహ్ సింహ్ ల ప్రాణసమర్పణానికి గుర్తు గా ఈ సంవత్సరం మొదలుకొని డిసెంబర్ 26వ తేదీ ని ‘వీర్ బాల్ దివస్’ గా పాటించడం జరుగుతుంది అంటూ ప్ర‌ధాన మంత్రి శ్రీ న‌రేంద్ర మోదీ ప్రకటన చేశారు. ప్రధాన మంత్రి అనేక ట్వీట్ లలో – ‘‘ఈ రోజు న, శ్రీ గురు గోబింద్ సింహ్ జీ యొక్క ప్రకాశ్ పర్వ్ తాలూకు మంగళప్రద సందర్భం లో, ఈ సంవత్సరం నుంచి డిసెంబర్ 26వ తేదీ ని ‘వీర్ బాల్ దివస్’ గా పాటించడం జరుగుతుంది అనే సంగతి ని మీకు తెలియజేస్తున్నందుకు నాకు గర్వం గా ఉంది. ఇది సాహిబ్ జాదే ల సాహసం తో పాటు న్యాయం కోసం వారు తీసుకొన్న సంకల్పానికి గాను దీటైనటువంటి శ్రద్ధాంజలి అవుతుంది. సాహిబ్ జాదా జోరావర్ సింహ్ మరియు సాహిబ్ జాదా ఫతహ్ సింహ్ లను వారు ప్రాణాల తో ఉండగానే ఒక గోడ లో పూడ్చిపెట్టడం తో వారు ఇద్దరూ ప్రాణసమర్పణం చేసిన దినం నాడే ‘వీర్ బాల్ దివస్’ ను నిర్వహించుకోవడం జరుగుతుంది. ఆ ఇద్దరు గొప్ప బాలకులు కూడాను ధర్మం యొక్క పవిత్ర సిద్ధాంతాల ను ఎడబాయడం కంటే మృత్యువు ను వరించారు. మాత గుజ్ రీ, శ్రీ గురు గోబింద్ సింహ్ జీ మరియు నలుగురు సాహిబ్ జాదే ల వీరత్వం, వారి ఆదర్శాలు లక్షల కొద్దీ ప్రజల కు శక్తి ని ప్రసాదించేటటువంటివి. వారు అన్యాయానికి ఎన్నటికీ తలొగ్గలేదు. వారు అందరిని కలుపుకొనిపోయేటటువంటి మరియు సామంజస్యం నిండినటువంటి ఒక ప్రపంచం ఏర్పడాలి అని తలపోశారు. వారిని గురించి మరింత ఎక్కువ మంది తెలుసుకోవడం ఇకనైనా జరగవలసివున్నది.’’ అని పేర్కొన్నారు.
యోగాభ్యాసానికి గాను అనేకదేశాల  ప్రజల ను ఒక చోటు కు తీసుకువచ్చినందుకు కతర్ లోని దోహా లో గల భారతీయ రాయబార కార్యాలయాన్ని ప్రశంసించిన ప్రధానమంత్రి

యోగా ను అభ్యసించడానికి అనేక దేశాల ప్రజల ను ఒక చోటు కు తీసుకు వచ్చినందుకు గాను కతర్ లోని దోహా లో ఉన్న భారతీయ రాయబార కార్యాలయం చేసిన ఘనమైనటువంటి కృషి ని ప్రధాన మంత్రి ప్రశంసించారు. మంచి ఆరోగ్యాన్ని మరియు వెల్ నెస్ ను సంపాదించుకొనేందుకు యావత్తు ప్రపంచాన్ని యోగ ఏకం చేస్తోంది అని కూడా ఆయన అన్నారు. ప్రధాన మంత్రి ఒక ట్వీట్ లో – ‘‘మంచి ఆరోగ్యం మరియు వెల్ నెస్ లను సంపాదించుకొనేందుకు యోగ యావత్తు ప్రపంచాన్ని ఏకం చేస్తోంది. యోగా ను అభ్యసించడానికి అనేక దేశాల ప్రజల ను ఒక చోటు కు తీసుకు వచ్చి @IndEmbDoha బృహత్తర ప్రయాస ను చేసింది.’’ అని పేర్కొన్నారు.
ఆర్ కె లక్ష్మణ్ ను ఆయన 100వజయంతి నాడు స్మరించుకొన్న ప్రధాన మంత్రి

వ్యంగ్య చిత్రకారుడు ఆర్.కె. లక్ష్మణ్ కు ఆయన శత జయంతి నాడు ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. ‘‘టైంలెస్ లక్ష్మణ్’’ పేరు తో వచ్చిన పుస్తకాన్ని 2018వ సంవత్సతరం లో శ్రీ నరేంద్ర మోదీ తాను ఆవిష్కరించినప్పుడు చేసిన ప్రసంగాన్ని ఈ సందర్భం లో పంచుకొన్నారు. ప్రధాన మంత్రి ఒక ట్వీట్ లో – ‘‘ బహుముఖ ప్రతిభాశాలి ఆర్.కె. లక్ష్మణ్ ను ఆయన 100వ జయంతి నాడు స్మరించుకొంటున్నాను. తన వ్యంగ్యచిత్రాల మాధ్యమం ద్వారా, ఆయన తత్ కాలం నాటి సామాజిక, రాజకీయ వాస్తవికతల ను సుందరంగా వ్యక్తం చేశారు. 2018వ సంవత్సరం లో ‘టైంలెస్ లక్ష్మణ్’ పేరు తో వచ్చిన ఒక పుస్తకాన్ని నేను ఆవిష్కరించినప్పుడు ఇచ్చిన ప్రసంగాన్ని ఇక్కడ పంచుకొంటున్నాను. https://t.co/S0srPeZ4hL ’’ అని పేర్కొన్నారు.
నవ్  రోజ్ సందర్భం లో దేశ ప్రజల కు శుభాకాంక్షలు తెలిపినప్రధాన మంత్రి

నవ్ రోజ్ సందర్భం లో దేశ ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘రాబోయే సంవత్సరం సంతోషాన్ని తన వెంటబెట్టుకొని రావాలని, అంతేకాకుండా ప్రతి ఒక్కరి జీవనం లో చక్కటి ఆరోగ్యాన్ని ప్రసాదించాలని మనం ప్రార్థిస్తూ నవ్ రోజ్ ను జరుపుకొంటాం. అందరి ఆకాంక్షలు నెరవేరు గాక. సమృద్ధి సర్వత్రా వ్యాపించు గాక. ఇవే నవ్ రోజ్ శుభాకాంక్ష లు.’’ అని పేర్కొన్నారు.
నేషన‌ల్ షెడ్యూల్డ్ కేస్ట్స్ ఫైనాన్స్ అండ్ డెవ‌ల‌ప్ మెంట్ కార్పొరేష‌న్ అధీకృత షేర్ కాపిట‌ల్ లో పెంపుద‌ల‌

నేషన‌ల్ షెడ్యూల్డ్ కేస్ట్స్ ఫైనాన్స్ అండ్ డెవ‌ల‌ప్ మెంట్ కార్పొరేష‌న్ (ఎన్ ఎస్ ఎఫ్ డి సి ) అధీకృత వాటా మూలధనంలో పెంపుద‌ల‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం ఆమోదం తెలిపింది. ఈ కార్పొరేష‌న్ కేంద్ర ప్రభుత్వ రంగ సంస్థ‌. ఇది సామాజిక న్యాయం, సాధికారత మంత్రిత్వ‌ శాఖ ప‌రిధిలో ప‌ని చేస్తోంది. తాజా ఆమోదం ప్ర‌కారం ఆథరైజ్ డ్ షేర్ కాపిట‌ల్ ను రూ.1,000 కోట్ల‌నుంచి రూ.1,200 కోట్ల కు పెంచ‌డం జ‌రిగింది. ఈ ఆమోదం త‌రువాత ఆర్థిక కార్య‌క్ర‌మాల‌ కోసం వినియోగించే నిధులు పెరిగి, దారిద్ర్య‌ రేఖ‌కు దిగువ‌న ఉన్న షెడ్యూల్డ్ కులాల వారిలొ మ‌రింత ఎక్కువ‌ మందికి ఆర్థిక సాయం ల‌భిస్తుంది. అంటే ల‌బ్ధి దారుల సంఖ్య పెరుగుతుందన్నమాట. ఆర్థికంగా వెనుక‌బ‌డ్డ షెడ్యూల్డ్ కులాల‌ వారిలో ఎక్కువ‌ మందికి ఈ నిధుల పంపిణీ వేగ‌వంతంగా జ‌రుగుతుంది. అంటే ఆర్థిక కార్య‌క్ర‌మాల ప‌రిధి పెరుగుతుంది. 2015-16కుగాను 63,000ల మంది ల‌బ్ధిదారుల‌కు సాయం చేయాల‌ని ఎన్ ఎస్ ఎఫ్ డి సి ల‌క్ష్యంగా పెట్టుకుంది. ఎన్ ఎస్ ఎఫ్ డి సి త‌న ప‌థ‌కాల‌ను 37 ఏజెన్సీల ద్వారా 32 రాష్ట్రాలు, కేంద్ర‌పాలిత ప్రాంతాల్లో అమ‌లు చేస్తోంది. పబ్లిక్ సెక్ట‌ర్ బ్యాంకులు, ప్రాంతీయ గ్రామీణ బ్యాంకులు, ఇంకా ఇత‌ర సంస్థ‌ల ద్వారా అవ‌స‌ర‌మున్న ప్రాంతాల్లో ఎన్ ఎస్ ఎఫ్ డి సి త‌న ప‌థ‌కాల‌ను అమ‌లు చేయబోతున్నది. నేప‌థ్యం : ఎన్ ఎస్ ఎఫ్ డి సి ఆయా రాష్ట్రాల్లో గ‌ల త‌న ఏజెన్సీల ద్వారా రాయితీతో కూడిన వ‌డ్డీకి రుణాల‌ను అంద‌జేస్తోంది. ఈ రుణాలు ల‌క్ష్యిత గ్రూపు స్వ‌యం ఉపాధి పొంద‌డానికి, ఆర్థికంగా ఎద‌గ‌డానికి ఉద్దేశించిన‌వి. షెడ్యూల్డ్ కులాల్లోని నిరుద్యోగులు స్వ‌తంత్రోపాధి ని పొందాల‌న‌కుంటే వారికి అవ‌స‌ర‌మ‌య్యే నైపుణ్యాల శిక్ష‌ణ కార్య‌క్ర‌మాల‌ను/ ప‌రిశ్ర‌మ‌ను న‌డ‌ప‌గ‌లిగే శ‌క్తి సామ‌ర్థ్యాల‌ శిక్ష‌ణ కార్య‌క్ర‌మాల‌ను కూడా ఎన్ ఎస్ ఎఫ్ డి సి ప్రాయోజితం చేస్తోంది. ఆథరైజ్ డ్ షేర్ కాపిట‌ల్ గా ఉన్న రూ.1,000 కోట్ల‌లో రూ. 998.13 కోట్ల‌ను ఇప్ప‌టికే ఎన్ ఎస్ ఎఫ్ డి సికి కేంద్ర ప్ర‌భుత్వం చెల్లించింది. అంటే దాదాపుగా నిధుల‌న్నింటినీ ఇచ్చేసింది. దాంతో కార్పొరేష‌న్‌కు సంబంధించిన ఆథరైజ్ డ్ షేర్ కాపిట‌ల్ ను పెంచి, దాని ప‌ని ప‌రిధిని విస్తరించ‌డం త‌ప్ప‌నిస‌రి అయింది.
నేతాజీ సుభాష్ చంద్ర బోస్ జయంతి నాడు ఆయనకు ప్ర‌ధాన మంత్రి ప్రణామాలు అర్పించారు

నేతాజీ సుభాష్ చంద్ర బోస్ జయంతి సందర్భంగా ఆయనకు ప్ర‌ధాన మంత్రి శ్రీ న‌రేంద్ర మోదీ ప్రణామాలు అర్పించారు. “నేతాజీ సుభాష్ చంద్ర బోస్ జయంతి సందర్భంగా ఆయనకు నేను ప్రణమిల్లుతున్నాను. భారతదేశాన్ని వలసపాలన విధానం బారి నుండి విముక్తం చేయడంలో ఆయన పరాక్రమం ప్రధాన భూమికను పోషించింది. నేతాజీ బోస్ ఒక గొప్ప మేధావి; సమాజంలోని అణగారిన వర్గాల వారి శ్రేయస్సును గురించి మరియు వారి ప్రయోజనాలను గురించి ఆయన ఎల్లప్పుడూ ఆలోచిస్తుండే వారు. దశాబ్దాలుగా అపరిష్కృతంగా ఉండిపోయిన, ప్రజాదరణ పాత్రమైన కోర్కె అయినటువంటి నేతాజీ బోస్ కు సంబంధించిన ఫైళ్లను బహిర్గతపరచే అవకాశం మా ప్రభుత్వానికి లభించడం గౌరవప్రదం. నేతాజీ సుభాష్ చంద్ర బోస్ కు సంబంధించిన ఫైళ్లు http://www.netajipapers.gov.in లో లభ్యమవుతున్నాయి” అని ప్రధాన మంత్రి అన్నారు.
పఠాన్ కోట్ ఎయిర్ బేస్ పై దాడిని ఖ౦డి౦చిన ప్రధాని

పంజాబ్‌లోని పఠాన్‌కోట్‌ ఎయిర్‌బేస్‌ వద్ద జరిగిన ఉగ్రదాడిని సమర్థంగా తిప్పికొట్టిన సైనిక బలగాలను ప్రధాని నరేంద్రమోదీ అభినందించారు. దేశ ఎదుగుదల, అభివృద్ధిని ఓర్వలేకే ఉగ్రవాదులు పఠాన్‌కోట్‌లో దాడికి పాల్పడ్డారని ప్రధాని అన్నారు. ఉగ్రదాడులను భారత సైనికులు సమర్థవంతంగా తిప్పికొట్టారని ప్రశంసించారు. ఎలాంటి దాడినైనా తిప్పికొట్టే సామర్థ్యం భారత్‌కు ఉందని ప్రధాని మోదీ ఈ సందర్భంగా ఉద్ఘాటించారు. ఆపరేషన్ లో అమరులైన సైనికులకు శ్రద్ధా౦జలి ఘటి౦చారు. మైసూరులోని మహారాజా కళాశాల మైదాన౦ లో నిర్వహించిన సత్తూరు మఠం జగద్గురు డాక్టర్ శివరాత్రి రాజేంద్ర మహాస్వామీజీ జన్మతమానోత్సవ కార్యక్రమంలో పాల్గొన్న ప్రధాన మ౦త్రి ప్రజలనుద్ధేశి౦చి చేసిన ప్రస౦గ౦లో పై వ్యాఖ్యలు చేయడ౦ జరిగి౦ది.
శ్రీఅరవిందుల వారి 150వ జయంతి కిగుర్తు గా డిసెంబర్ 13వ తేదీ న ఒక కార్యక్రమం లో పాలుపంచుకోనున్నప్రధాన మంత్రి

శ్రీ అరవిందుల వారి 150వ జయంతి కి గుర్తు గా డిసెంబర్ 13వ తేదీ నాడు సాయంత్రం 5 గంటల కు ఒక కార్యక్రమం లో ప్రధాన మంత్రి శ్రీ నరేంద్ర మోదీ వీడియో కాన్ఫరెన్స్ మాధ్యం ద్వారా పాలుపంచుకోనున్నారు. ‘ఆజాదీ కా అమృత్ మహోత్సవ్’ లో భాగం గా పుదుచేరి లోని కంబన్ కళయ్ సంగమ్ లో నిర్వహించనున్న ఈ కార్యక్రమం లో శ్రీ అరవిందుల వారి గౌరవార్థం ఒక స్మారక నాణేన్ని మరియు ఒక తపాలా బిళ్ళ ను ప్రధాన మంత్రి ఆవిష్కరించనున్నారు. దేశ వ్యాప్తం గా శ్రీ అరవిందుల వారి అనుయాయులు కూడా పాల్గొనే ఈ కార్యక్రమం లో సభికుల ను ఉద్దేశించి ప్రధాన మంత్రి ప్రసంగించనున్నారు. శ్రీ అరవిందులు 1872వ సంవత్సరం ఆగస్టు 15వ తేదీ నాడు జన్మించారు. భారతదేశ స్వాతంత్య్ర పోరాటాని కి ఎంతగానో తోడ్పడ్డ దార్శనికుడు ఆయన. స్వాతంత్య్రం వచ్చి 75 సంవత్సరాలు అయిన సందర్భం లో భారతీయుల యొక్క, భారతదేశం సంస్కృతి యొక్క, భారతదేశం కార్యసాధనల యొక్క వైభవోపేతమైనటువంటి చరిత్ర ను ఉత్సవం మాదిరి గా జరుపుకొనేందుకు ‘ఆజాదీ కా అమృత్ మహోత్సవ్’ ను తలపెట్టడమైంది. ఈ మహోత్సవ్ కాలం లో ఏడాది పొడవునా దేశం లోని వివిధ ప్రాంతాల లో పలు కార్యాలను మరియు కార్యక్రమాల ను నిర్వహించడం ద్వారా శ్రీ అరవిందుల వారి 150వ జయంతి ని స్మరించుకొంటున్నది.
ప్ర‌పంచ‌చ పిటి దినోత్స‌వం సంద‌ర్భంగా ఫిజియోథెర‌పిస్టుల సేవ‌ల‌ను ప్ర‌శంసించిన ప్ర‌ధాన‌మంత్రి శ్రీ‌న‌రేంద్ర‌మోదీ

ప్ర‌జ‌ల ఆరోగ్య ప‌రిర‌క్ష‌ణ‌లో కీల‌క‌పాత్ర పోషిస్తున్న ఫిజియోథెర‌పిస్టుల సేవ‌ల‌ను ప్ర‌ధానమంత్రి శ్రీ న‌రేంద్ర మోదీ ప్ర‌శంసించారు. ప్ర‌ధాన‌మంత్రి వ‌ర‌ల్డ్ పిటి డే సంద‌ర్భంగా ఒక ట్విట్ట‌ర్ సందేశ‌మిస్తూ, ఈరోజు ప్ర‌పంచ పిటి దినోత్స‌వం. ప్ర‌జ‌ల ఆరోగ్య ప‌రిర‌క్ష‌ణ‌లో కీల‌క పాత్ర పోషిస్తున్న ఫిజియో థెర‌పిస్టులంద‌రి కృషిని అభినందిస్తున్నాను. మ‌నం ఫిజియో థెర‌పీని ఆధునీక‌రించ‌డంలో దానికి మ‌రింత విస్తృత ప్ర‌చారం క‌ల్పించ‌డానికి కృషిచేద్దాం. అని త‌మ సందేశంలో పేర్కొన్నారు.
ప్రధాన మంత్రితో ఇండియన్ ఫారిన్ సర్వీస్ ఆఫీసర్ ట్రైనీల భేటీ

ప్రధాన మంత్రి శ్రీ నరేంద్ర మోదీ తో ఇండియన్ ఫారిన్ సర్వీస్ 2016 బ్యాచ్ కు చెందిన 41 మంది ఆఫీసర్ ట్రైనీలు ఈ రోజు సమావేశమయ్యారు. ఈ సందర్భంగా ప్రధాన మంత్రి తన ఆలోచనలను వారితో పంచుకొంటూ, ఫారిన్ సర్వీస్ అధికారులు చాలా విస్తృత‌మైన‌ సమాచారాన్ని కలిగివుండవలసిన అవసరం ఉందని, ప్రపంచ దృష్టి కోణంలో వారు ఆలోచనలు చేస్తుండాలని నొక్కిచెప్పారు. ఆఫీసర్ ట్రైనీలు వారి వృత్తి జీవన ప్రస్థానంలో ఇతర సర్వీసులకు చెందిన బ్యాచ్ మేట్స్ తో సంబంధం కలిగివుండాలని, అలా చేసినట్లయితే మాతృదేశంలో చోటు చేసుకొంటూ ఉన్న పరిణామాలపైన వారు అవగాహనను ఏర్పరచుకోగలుగుతారని ఆయన సూచించారు. భారతదేశం ఉజ్జ్వలమైన భవిష్యత్తును కలిగివుందని ప్రపంచంలోని చాలా వరకు దేశాలు విశ్వసిస్తున్నాయని, భారతదేశం ఉన్నతితో అవి సౌఖ్యంగా ఉన్నాయని కూడా ప్రధాన మంత్రి అన్నారు.
గురుదేవులు టాగోర్ కు ఆయన జయంతి నాడు నమస్సులు అర్పించిన ప్ర‌ధాన మంత్రి

టాగోర్ జయంతి నాడు గురుదేవులు రబీంద్రనాథ్ టాగోర్ కు ప్ర‌ధాన మంత్రి శ్రీ న‌రేంద్ర మోదీ నమస్సులు అర్పించారు. ‘‘టాగోర్ జయంతి నాడు, నేను మహనీయుడు గురుదేవ్ టాగోర్ కు ప్రణామం చేస్తున్నాను. ఆయన మార్గదర్శకప్రాయమైనటువంటి ఆదర్శాలు మనకు ఆయన కలగన్న భారతదేశాన్ని నిర్మించడానికి అవసరమైన శక్తి ని, ప్రేరణ ను అందజేస్తూ ఉండుగాక’’ అని ప్రధాన మంత్రి ఒక ట్వీట్ లో పేర్కొన్నారు.
తక్కువ అభివృద్ధి చెందిన దేశాలకు శ్రీ నరేంద్ర మోదీ బాసట

సేవారంగంలో వాణిజ్యానికి తక్కువ అభివృద్ధి చెందిన దేశాలకు చేయూత నిచ్చే ఫ్రిఫరెన్షియల్ ట్రీట్ మెంట్ నోటిఫికేష‌న్ కు ప్ర‌ధాన మంత్రి శ్రీ నరేంద్ర మోదీ నేతృత్వంలో సమావేశమైన కేంద్ర కేబినెట్ ఆమోదం తెలిపింది. ప్రపంచ వాణిజ్య సంస్థ (డబ్లూటీవో) నిబంధనల మేరకు ఈ నోటిఫికేషన్ జారీ చేస్తారు. ఈ నోటిఫికేషన్ వల్ల తక్కువ అభివృద్ధి చెందిన దేశాలకు చాలా ప్రయోజనాలు చేకూరుతాయి. ఆయా దేశాలకు సాంకేతిక అభివృద్ధి, సాంకేతిక పరిజ్ఞానం అందజేతలో భారత్ నుంచి సహకారం లభిస్తుంది. మార్కెట్ అందుబాటులో ఉంటుంది. భారత్ లో వాణిజ్యానికి లేదంటే ఉద్యోగం చేసేందుకు తక్కువ అభివృద్ధి చెందిన దేశాల నుంచి వచ్చే వీసా దరఖాస్తుల ఫీజులకు మినహాయింపు లభిస్తుంది. ఈ ప్రాధాన్యత నోటిఫికేషన్ జారీ చేసిన తేదీ నుంచి 15 ఏళ్ల పాటు అమలు లో ఉంటుంది. వస్తువుల వాణిజ్యానికి సంబంధించి భారత్ ఇప్పటికే డ్యూటీ ఫ్రీ టారిఫ్ ఫ్రిఫరెన్స్ (డీఎఫ్టీఎఫ్) పథకం ద్వారా ఔదార్యం ప్రదర్శిస్తోంది.
ఇండోశాన్  ఇండియా శానిటేషన్ కాన్ఫరెన్స్ ను ఉద్దేశించి ప్రధాన మంత్రి ప్రారంభోపన్యాసం

ప్రధాన మంత్రి శ్రీ నరేంద్ర మోదీ నేడు న్యూ ఢిల్లీలో జరిగిన ఇండోశాన్ – ద ఇండియా శానిటేషన్ కాన్ఫెరెన్స్ – ను ఉద్దేశించి ప్రారంభోపన్యాసం చేశారు. ధూళి, మలినంతో నిండిన పరిసర ప్రాంతాలను ఏ ఒక్కరు ఇష్టపడరని, శుభ్రతకు సంబంధించిన అలవాటు ఏర్పడాలంటే కొంత ప్రయత్నం జరగవలసి ఉంటుందని ఆయన చెప్పారు. పరిశుభ్రతకు సంబంధించిన అంశాల పట్ల చిన్నారులలో స్పృహ అంతకంతకు పెరుగుతోందని ఆయన అన్నారు. స్వచ్ఛత ఉద్యమం ప్రజల హృదయాలను తాకుతోందని ఇది నిరూపిస్తోందని చెప్పారు. పట్టణాలలో, నగరాలలో ప్రస్తుతం పరిశుభ్రతను పెంపొందించుకొనేందుకు ఒక ఆరోగ్యకరమైన పోటీ చోటు చేసుకొంటోందని ఆయన పేర్కొన్నారు. ప్రసార మాధ్యమాలు వాటి వంతు సకారాత్మక పాత్రను పోషిస్తున్నాయని అభినందిస్తూ, నా కంటే ఎక్కువగా ఎవరైనా పరిశుభ్రత కోసం పాటుపడుతున్నారు అంటే అది మీడియాయే అని ప్రధాన మంత్రి అన్నారు. పరిశుభ్రత బడ్జెట్ కేటాయింపుల ద్వారా సాధించేది కాదు అని ప్రధాన మంత్రి స్పష్టం చేశారు. అంతకన్నా, అది ఒక సామూహికోద్యమంగా రూపుదాల్చాలని ఆయన అన్నారు. వలస పాలన నుండి మనకు స్వేచ్ఛను సంపాదించిపెట్టడానికి గాంధీ మహాత్ముడు సత్యాగ్రహాన్ని చేపట్టిన విషయాన్ని గుర్తు చేస్తూ, భారతదేశాన్ని దుమ్ము నుండి విముక్తం చేయడానికి ఇవాళ స్వచ్ఛాగ్రహం అవలంబించవలసి ఉందని ప్రధాన మంత్రి అన్నారు. తిరిగి వినియోగించడం, ఇంకా వ్యర్థ పదార్థాలను మళ్లీ మళ్లీ శుద్ధి చేసి ఉపయోగకర వస్తువులుగా మార్చడం సుదీర్ఘ కాలం నుండి మన అలవాట్లుగా ఉంటూ వచ్చాయని ప్రధాన మంత్రి చెప్పారు. వీటికి సాంకేతిక విజ్ఞానాన్ని మరింత అధికంగా జోడించవలసిన అవసరం ఉన్నదని ఆయన అన్నారు. అవార్డు విజేతలను ప్రధాన మంత్రి అభినందించారు. ప్రత్యేకించి, ప్రజల భాగస్వామ్యం ద్వారా విజయం సాధించినందుకు కొందరిని ఆయన ప్రశంసించారు.
పండిత్ దీన్‌ద‌యాళ్ ఉపాధ్యాయ వ‌ర్ధంతి సంద‌ర్భంగా ఆయ‌న‌ను స్మ‌రించుకొన్న ప్ర‌ధాన మంత్రి

పండిత్ దీన్‌ద‌యాళ్ ఉపాధ్యాయ గారి వ‌ర్ధంతి సంద‌ర్భంగా ఆయ‌న‌ను ప్ర‌ధాన మంత్రి శ్రీ న‌రేంద్ర మోదీ స్మ‌రించుకొన్నారు. ‘‘పండిత్ దీన్‌ద‌యాళ్ ఉపాధ్యాయ గారి పుణ్య తిథి నాడు ఆయ‌న‌ను స్మ‌రించుకొంటున్నాను. పేద‌లకు, అణ‌గారిన వ‌ర్గాల వారికి మ‌రియు మ‌న ప‌ల్లెల‌కు సేవ‌ చేయడంలో ఆయ‌న చూపిన నిబ‌ద్ధ‌త మ‌న‌కు ఎప్పటికీ ప్రేర‌ణ‌ను అందిస్తూ ఉంటుంది’’ అని ప్ర‌ధాన మంత్రి పేర్కొన్నారు.
ఈశాన్య పారిశ్రామికాభివృద్ధి స్కీమ్ (నీడ్స్) 2017 కు కేబినెట్ ఆమోదం

ప్ర‌ధాన‌మంత్రి శ్రీ న‌రేంద్ర మోదీ నాయ‌క‌త్వంలో స‌మావేశ‌మైన కేంద్ర కేబినెట్ ఈశాన్య ప్రాంత పారిశ్రామికాభివృద్ధి ప‌థ‌కం-2017 కి (నీడ్స్) ఆమోద‌ముద్ర వేసింది. 2020 మార్చి నాటికి దీనిపై మూడు వేల‌కోట్ల రూపాయ‌లు పెట్టుబ‌డిగా పెడ‌తారు. గ‌తంలో అమ‌లు జ‌రుగుతున్న రెండు స్కీమ్ ల కింద ఉన్న ప్రోత్సాహ‌కాల‌ను మ‌రింత మెరుగైన పెట్టుబ‌డితో అమ‌లుప‌రిచే ప‌థ‌కం ఇది. వివ‌రాలు… ఈశాన్య రాష్ర్టాల్లో ఉపాధిక‌ల్ప‌న‌ను ప్రోత్స‌హించ‌డానికి ఈ స్కీమ్ ద్వారా ఎంఎస్ఎంఇ రంగానికి ప్ర‌భుత్వం ప్ర‌ధానంగా ప్రోత్సాహ‌కాలు అందిస్తుంది. ఉపాధిక‌ల్పన కింద ఈ స్కీమ్ ద్వారా ప్ర‌భుత్వం ప్ర‌త్యేక ప్రోత్సాహం అందిస్తోంది. భారత ప్ర‌భుత్వ నిర్వ‌హ‌ణ‌లోని ఇతర స్కీమ్ ల అనుబంధ విభాగాల ద్వారా అందుతున్ ఒక‌టి లేదా అంత‌కు ఎక్కువ ప్ర‌యోజ‌నాల‌న్నింటినీ అర్హత గల సంస్థ‌లు ఈ స్కీమ్ లోని అనుబంధ విభాగాల ద్వారా పొంద‌గ‌లుగుతాయి. సిక్కిం స‌హా ఈశాన్య రాష్ర్టాల‌న్నింటిలోని కొత్త పారిశ్రామిక యూనిట్ల‌కు ఈ స్కీమ్ కింద ఈ దిగువ ప్రోత్సాహ‌కాలు అందుతాయి. రుణ‌స‌దుపాయం అందుబాటులో ఉండ‌డం కోసం కేంద్ర మూల‌ధ‌న పెట్టుబ‌డి ప్రోత్సాహ‌కం (సిసిఐఐఎసి) ఐదు కోట్ల రూపాయ‌ల గ‌రిష్ఠ ప‌రిమితికి లోబ‌డి ప్లాంట్‌, యంత్ర‌ప‌రిక‌రాల‌పై పెట్టే పెట్టుబ‌డిలో 30 శాతం రాయితీ కేంద్ర వ‌డ్డీ ప్రోత్సాహం (సిఐఐ) యూనిట్ వాణిజ్య‌ప‌రంగా ఉత్ప‌త్తి ప్రారంభించిన రోజు నుంచి ఐదు సంవ‌త్స‌రాల పాటు అర్హ‌త గ‌త బ్యాంకులు లేదా ఆర్థిక స‌హాయ సంస్థ‌లు అందించిన వ‌ర్కింగ్ క్యాపిట‌ల్ క్రెడిట్‌పై 3 శాతం వ‌డ్డీరాయితీ. కేంద్ర స‌మ‌గ్ర బీమా ప్రోత్సాహ‌కం (సిసిఐఐ) యూనిట్ వాణిజ్యప‌రంగా ఉత్ప‌త్తిని ప్రారంభించిన రోజు నుంచి ఐదేళ్ల పాటు అమ‌లులోఉండేలా భ‌వ‌నాలు, యంత్ర‌ప‌రిక‌రాలు, ప్లాంట్ పై చెల్లించిన బీమా ప్రీమియం నూరు శాతం వాప‌సు వ‌స్తుసేవ‌ల ప‌న్ను (జిఎస్ టి) వాప‌సు యూనిట్ వాణిజ్య‌ప‌ర‌మైన ఉత్ప‌త్తి ప్రారంభించిన తేదీ నుంచి ఐదు సంవ‌త్స‌రాల పాటు కంపెనీ చెల్లించిన సిజిఎస్ టి, ఐజిఎస్ టిలో కేంద్ర ప్ర‌భుత్వ వాటా వాప‌సు. ఆదాయ‌పు ప‌న్ను (ఐటి) వాప‌సు ప్లాంట్ వాణిజ్య‌ప‌ర‌మైన ఉత్ప‌త్తి ప్రారంభించిన సంవ‌త్స‌రం నుంచి అమ‌లులోకి వ‌చ్చేలా ఐదు సంవ‌త్స‌రాల పాటు ఆదాయ‌పు ప‌న్నులో కేంద్ర ప్ర‌భుత్వ వాటా వాప‌సు. ర‌వాణా ప్రోత్సాహ‌కం (టిఐ) – రైళ్ల ద్వారా వ‌స్తు ర‌వాణాపై రైల్వే/ రైల్వే పిఎస్‌యు అందించే స‌బ్సిడీ స‌హా 20 శాతం ర‌వాణా వ్య‌యాల – ఇన్ లాండ్ వాట‌ర్ వేస్ అధారిటీ ఆఫ్ ఇండియా ర‌వాణా చేసే వ‌స్తువుల‌పై 20 శాతం ర‌వాణా వ్య‌యం – చెడిపోయే స్వ‌భావం గ‌ల వ‌స్తువుల‌ను వాయుమార్గంలో ర‌వాణా చేసేందుకు (ఐఏటిఏ నిర్వ‌చించిన మేర‌కు) విమానాశ్ర‌యం స‌మీపంలో ఉన్న ప్ర‌దేశం నుంచి దేశంలోని ఏ గ‌మ్యంలోని విమానాశ్ర‌యానికైనా ర‌వాణా వ్య‌యంలో 33 శాతం ఉపాధి ప్రోత్సాహ‌కం (ఇఐ) ప‌్ర‌ధాన‌మంత్రి రోజ్ గార్ ప్రోత్సాహ‌యోజ‌న (పిఎంఆర్ పివై) కింద ఉద్యోగుల పింఛ‌ను స్కీమ్ కి (ఇపిఎస్‌) ప్ర‌భుత్వ వాటా 8.33 శాతానికి అద‌నంగా ఉద్యోగుల భ‌విష్య నిధికి (ఇపిఎఫ్‌) య‌జ‌మాని చెల్లిస్తున్న వాటాలో కూడా 3.67 శాతం ప్ర‌భుత్వ‌మే భ‌రిస్తుంది.
మాస్కో ‘ఉషు స్టార్స్‌ చాంపియన్‌ షిప్‌’లో స్వర్ణ పతక విజేత సాదియా తారిఖ్‌కు ప్రధానమంత్రి అభినందన

మాస్కోలో నిర్వహిస్తున్న ‘ఉషు స్టార్స్‌ చాంపియన్‌ షిప్‌’ పోటీల్లో భారత క్రీడాకారిణి సాదియా తారిఖ్‌ స్వర్ణ పతకం సాధించడంపై ప్రధానమంత్రి శ్రీ నరేంద్ర మోదీ ఆమెను అభినందించారు. ఈ మేరకు ఒక ట్వీట్‌ ద్వారా పంపిన సందేశంలో- “మాస్కో ‘ఉషు స్టార్స్‌ చాంపియన్‌ షిప్’లో స్వర్ణ పతకం కైవసం చేసుకున్న సాదియా తారిఖ్‌కు అభినందనలు. ఆమె సాధించిన ఈ విజయం వర్ధమాన క్రీడాకారులకు స్ఫూర్తిదాయకం. భవిష్యత్తులోనూ మరిన్ని విజయాలు సొంతం చేసుకోవాలని ఆకాంక్షిస్తూ ఆమెకు నా శుభాశీస్సులు తెలియజేస్తున్నాను” అని ప్రధాని పేర్కొన్నారు.